stanford-oval/wikipedia huggingface dataset:
Severin Freund
Maailmancup

Ensimmäisen kerran Freund kilpaili mäkihypyn maailmancupissa kaudella 2007–2008 Engelbergissa. Ensimmäisen kerran hän pääsi maailmancupin pisteille kolmannessa maailmancupin kilpailussaan, oltuaan Oberstdorfissa 30:s. Kymmenen parhaan joukkoon hän sijoittui ensimmäisen kerran oltuaan kahdeksas Engelbergin kilpailussa kaudella 2010–2011. Ensimmäisen maailmancupin palkintosijansa, ja samalla voittonsa hän otti samalla kaudella Sapporon ensimmäisessä osakilpailussa, ja oli toinen seuraavana päivänä. Seuraavana viikonloppuna hän oli kolmas Zakopanen ensimmäisessä kilpailussa. Toisen maailmancupin voittonsa Freund otti Willingenin kisassa. Maailmancupin kokonaiskilpailussa hän oli seitsemäs.
Kaudella 2011–2012 Freund oli toinen Lillehammerin suurmäen kilpailussa, Val di Fiemmen ensimmäisessä kilpailussa sekä Oslon kilpailussa ja kolmas Harrachovin toisessa kilpailussa. Maailmancupin kokonaispisteissä hän sijoittui kahdeksanneksi. Kaudella 2012–2013 hän voitti Lillehammerin normaalimäen kilpailun sekä Kuusamon ja Falunin kilpailut. Sotšin normaalimäen kilpailussa hän tuli toiseksi ja Oberstdorfissa, Lahdessa sekä Kuopiossa kolmanneksi. Maailmancupin kokonaiskilpailussa hän oli neljäs.
Kaudella 2013–2014 Freund voitti Lillehammerin suurmäen kilpailun ja oli toinen Willingenin molemmissa kilpailuissa. Olympialaisten jälkeen hän voitti Falunissa ja Lahden ensimmäisen osakilpailun ja sijoittui jälkimmäisessä kilpailussa toiseksi. Kuopion osakilpailussa hän oli toinen ja voitti Oslossa. Planicassa hän voitti ensimmäisen osakilpailun ja oli jälkimmäisessä toinen. Cupin loppupisteissä hän oli kolmas.
Kaudella 2014–2015 Freund voitti Nižni Tagilin jälkimmäisen osakilpailun, Kulmin ensimmäisen kilpailun, Willingenin jälkimmäisen kilpailun, Titisee-Neustadtin ensimmäisen kilpailun, Vikersundin jälkimmäisen osakilpailun, Kuopion ja Trondheimin kilpailut sekä Oslon molemmat kilpailut, oli toinen Lahdessa ja kolmas Kuusamon jälkimmäisessä kilpailussa, Nižni Tagilin ensimmäisessä kilpailussa, Wisłan ja Zakopanen osakilpailuissa sekä Willingenin ensimmäisessä kilpailussa. Maailmancupin kokonaiskilpailun hän voitti ennen tasapisteisiin päätynyttä Peter Prevcia osakilpailuvoittojen lukumäärän turvin.
Kaudella 2015–2016 Freund oli Klingenthalin avausosakilpailussa kolmas ja voitti Lillehammerin normaalimäen ensimmäisen kilpailun sekä Nižni Tagilin ensimmäisen kilpailun. Mäkiviikolla hän voitti Oberstdorfin kilpailun ja oli kolmas Garmisch-Partenkirchenissä sekä toinen Innsbruckissa ja Bischofshofenissa. Mäkiviikon lopputuloksissa hän oli toinen. Mäkiviikon jälkeen hän oli kolmas Willingenissä ja Lahdessa sekä kertaalleen toinen ja kolmas Almatyssa. Maailmancupin kokonaiskilpailussa hän oli toinen.
Kaudella 2016–2017 Freund voitti Kuusamon jälkimmäisen osakilpailun ja oli avauskilpailussa toinen. Hän loukkasi polvensa harjoituksissa tammikuussa 2017 ja polvi jouduttiin leikkaamaan, joten hän ei voinut osallistua Lahden vuoden 2017 maailmanmestaruuskisoihin. Kuntoutuksen takia häneltä jäi myös koko kausi 2017–2018 väliin, ja paluun maailmancupiin hän teki vasta Kuusamossa marraskuussa 2018.
Aiheesta muualla

Kuvia tai muita tiedostoja aiheesta Severin Freund Wikimedia Commonsissa
Lentomäen maailmanmestarit
Mäkihypyn suurmäen maailmanmestarit
Satulapallokala

| Satulapallokala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Canthigaster
Laji::  valentini
Kaksiosainen nimi
 Canthigaster valentini  (Bleeker, 1853) 
Katso myös
   Satulapallokala Commonsissa 
Infobox OKNimi-testi OKIUCN-testi OK: 
Satulapallokala (Canthigaster valentini) on mustavalkokirjava melko pienikokoinen pallokala, jota näkee joskus meriakvaarioissa.
Koko ja ulkonäkö

Satulapallokala kasvaa 11 cm pitkäksi. Sen vartalossa on leveät tummat raidat, kuin satulat, ja vatsapuolella punaisia pyöreitä pilkkuja. Pyrstö on kirkkaan keltainen. Sukupuolet voi erottaa toisistaan värityksen perusteella: koiraan pään takaosasta lähtee säteittäisiä kirkkaan sinivihreitä juovia, ja sillä on alaleuan alla siniharmaa viiva oranssilla pohjalla, ja peräaukon takana siniharmaa läikkä. Naaraalta puuttuvat kaikki nämä kuviot.
Alkuperä

Satulapallokala on peräisin Indopasifiselta merialueelta.
Käyttäytyminen

Satulapallokala elää 10–100 yksilön parvissa. Eräät varsin samannäköiset viilakalat (Paraluteres prionurus) liittyvät joskus näihin parviin suojautuakseen pedoilta. Aikuiset naaraat muodostavat kukin oman reviirinsä, ja koiras vartioi usean naaraan reviirejä ja parittelee päivittäin eri naaraan kanssa.
Ravinto

Satulapallokala syö luonnossa enimmäkseen viher- ja punalevää, sekä pieniä selkärangattomia. Sen hampaat ovat sopeutuneet kovakuorisen ravinnon syömiseen.
Aiheesta muualla

Valokuvia suomalaisen akvaarioharrastajan kaloista (myös Chilomycterus schoepfi)
Gayathri Govindaraj

Gayathri Govindaraj vuonna 2016.
Gayathri Govindaraj (tamiliksi காயத்ரி கோவிந்தராஜ், Kāyatri Kōvintarāj; s. 27. huhtikuuta 1991, Chennai, Tamil Nadu, Intia) on intialainen pikajuoksija, joka kilpailee 100 metrin aitajuoksussa ja kolmiloikassa. Hän tukee voittoa tavoittelematonta Olympic Gold Quest -järjestöä, jonka tarkoitus on tukea intialaisia urheilijoita.
Henkilökohtaiset ennätykset

100 metrin aitajuoksu: 13,59 sekuntia
Kolmiloikka: 13,58 metriä
Palkinnot

Hopeaa Kansainyhteisön kisojen 2008 100 metrin aidoissa ja kolmiloikassa.
Pronssia Kansainyhteisön kisojen 2008 4x400 metrin viestissä.
Käännös suomeksi
Gayatri

Jumalatar Gayatri ja Gayatri-mantra (Raja Ravi Varma, 1848–1906)
Gayatri (sanskritiksi गायत्री, gāyatri) on feminiinimuoto sanskritinkielisestä laulua tai hymniä tarkoittavasta sanasta gāyatra. Se voi tarkoittaa:
Vedalaista 24-tavuista runomittaa, joka koostuu kolmesta kahdeksantavuisesta rivistä,
tähän mittaan sävellettyä hymniä tai
hindulaisuudessa erästä tiettyä Viswamitran laatimaa mantraa ja jumalatarta sen henkilöitymänä ja Brahmanin ilmentymänä.
Gayatri-mantra

Gayatri-mantra on hindulaisuuden vanhimpia mantroja. Gayatri-mantra koostuu Yajur-vedasta peräisin olevasta alkusäkeestä oṃ bhūr bhuvaḥ svaḥ (devanagari: ॐ भूर्भुवस्वः) ja Rigvedan (gyatri-mittaisesta) säkeistöstä 3.62.10. Perinteen mukaan Gayatri-mantraa tulisi lausua usein ja antaumuksella niin kauan, että se vakiintuu mielen perustaksi.
Jumalatar Gayatri

Mantran alkuperäistä henkilöitymää jumalatar Gayatria pidetään veda matana eli kaikkien Vedojen äitinä ja luojajumala Brahman toisena puolisona sekä myös kaikkeuden perimmäisen olemuksen Brahmanin henkilöitymänä.
Gayatri kuvataan perinteisesti istumassa rikkautta symboloivalla punaisella lootuskukalla. Hän ilmestyy jommassakummassa näistä muodoista:
viisipäisenä katsoen kymmenellä silmällään kaikkiin ilmansuuntiin sekä maahan ja taivaalle, kymmenessä kädessään kaikki Vishnun aseet, symboloiden kaikkia jälleensyntymiään, tai
joutsenen seurassa, kirja toisessa ja lääke toisessa kädessään, kasvatuksen jumalattarena.
Gratian Mundadan

Gratian Mundadan CMI (s. 15. toukokuuta 1933 Alangad) on intialainen syyrialais-malabarilaisen katolisen kirkon piispa. Hänet vihittiin papiksi 17. toukokuuta 1964 ja nimitettiin Bijnorin apostoliseksi eksarkiksi vuonna 1972. Bijnorista tehtiin hiippakunta 26. helmikuuta 1977, ja Mundadan jatkoi sen johtamista piispana. Hänet konsekroi 6. marraskuuta 1977 Joseph Parecattil, jota avustivat Cecil DeSa ja Januarius Paul Palathuruthy.
Mundadan jäi eläkkeelle 14. elokuuta 2009.
Gabriela Mistralin koulutus- ja kulttuuriritarikunta

Gabriela Mistralin koulutus- ja kulttuuriritarikunta (esp. Orden al Mérito Docente y Cultural Gabriela Mistral) on chileläinen ritarikunta, joka on nimetty chileläisen Nobelin kirjallisuuspalkinnon saaneen runoilijan, Gabriela Mistral, mukaan. Se on perustettu 31. elokuuta 1977 ja sitä myönnetään tunnustuksena kulttuuri- ja opetusansioiden saralla. Saajan ei tarvitse olla Chilen kansalainen.
Ritarikunnassa on 3 luokkaa:
Suurupseeri
Komentaja
Ritari
Gabriela Isler

| Gabriela Isler |
| --- | --- |
 Gabriela Isler vuonna 2013
Henkilötiedot
Koko nimi:  María Gabriela de Jesús Isler Morales
Syntynyt: 21. maaliskuuta 1988 Valencia, Carabobo, Venezuela
Kansalaisuus:   Venezuela
Malli
Pituus:  180 cm
Hiusten väri:  vaaleanruskea
Silmien väri:  ruskea
María Gabriela de Jesús Isler Morales (s. 21. maaliskuuta 1988 Valencia, Carabobo, Venezuela) on venezuelalainen tv-juontaja ja malli. Hänet valittiin Miss Universumiksi vuoden 2013 kilpailussa. Sen lisäksi Isler on ollut myös Miss Venezuela 2012 sekä Miss Guárico 2012.
François Certain Canrobert

François Certain Canrobert.
François Certain Canrobert (27. kesäkuuta 1809 Saint-Céré – 28. tammikuuta 1895 Pariisi) oli ranskalainen marsalkka ja poliitikko, joka oli uransa huipulla toisen keisarikunnan aikana.
Canrobert kuului vanhaan sotilassukuun ja valmistui Saint-Cyrin sotilasakatemiasta 1828 aliluutnantiksi. Hän palveli aluksi Espanjan rajalla ja vuosina 1835–1851 pääosin Algeriassa. Canrobert osallistui Constantinen valtaukseen 1837 ja sai mainetta voitostaan Zaatchan taistelussa vuonna 1847. Hänet ylennettiin samana vuonna everstiksi. Vuonna 1849 hänestä tuli Ranskan kunnialegioonan komentaja. Palattuaan Pariisiin Canrobertista tuli presidentti Louis-Napoleon Bonaparten adjutantti ja hän avusti tätä 2. joulukuuta 1851 suoritetussa vallankaappauksessa. Napoleon palkitsi hänet myöhemmin divisioonankenraalin arvolla.
Krimin sodassa Canrobert oli aluksi divisioonankomentaja, mutta marsalkka de Saint Arnaudin kuoleman jälkeen hänestä tuli syyskuussa 1854 Krimille sijoitettujen Ranskan joukkojen ylipäällikkö. Canrobert luopui kuitenkin päällikkyydestä seuraavana vuonna jouduttuaan erimielisyyksiin englantilaisten päällikkönä toimineen lordi Raglanin kanssa ja palasi pian sen jälkeen Ranskaan. Seuraavaksi Canrobert lähetettiin Tukholmaan, jossa hän neuvotteli marraskuussa 1855 niin sanotun marraskuun traktaatin eli liiton Ruotsin ja toisaalta Ranskan sekä Ison-Britannian välille Venäjää vastaan.
Vuonna 1856 Canrobert ylennettiin Ranskan marsalkaksi ja hän oli sen jälkeen toisen keisarikunnan johtava sotilaallinen hahmo. Vuonna 1859 Italiassa käydyn sodan aikana hän komensi kolmatta armeijakuntaa ja saavutti merkittävät voitot Solferinossa ja Magentassa. Vuonna 1870 puhjenneessa Ranskan–Saksan sodassa Canrobert oli kuudennen armeijakunnan komentajana. Hänen joukkonsa taistelivat urheasti Saint-Privatin luona 18. elokuuta, mutta joutuivat perääntymään Metziin ja jäivät piiritykseen. Metzin antautuessa myös Canrobert jäi saksalaisten sotavangiksi ja pääsi palaamaan Ranskaan vasta rauhanteon jälkeen maaliskuussa 1871. Sodan jälkeen hän toimi ylimmän sotaneuvoston jäsenenä ja hänet valittiin 1876 senaattoriksi. Senaatissa hän kannatti keisarikunnan palauttamista.
Aiheesta muualla

Kuvia tai muita tiedostoja aiheesta François Certain Canrobert Wikimedia Commonsissa
Gayatri-mantra

Jumalatar Gayatri ja Gayatri-mantra (Raja Ravi Varma, 1848–1906)
Gayatri-mantra on vanhin ja voimakkain hindulaisuuden sanskritinkielisistä mantroista (mantran OM jälkeen). Gayatri-mantra koostuu Yajurvedasta peräisin olevasta alkusäkeestä oṃ bhūr bhuvaḥ svaḥ (devanagari: ॐ भूर्भुवस्वः) ja Rigvedan (gyatri-mittaisesta) säkeistöstä 3.62.10. Perinteen mukaan Gayatri-mantraa tulisi lausua usein ja antaumuksella niin kauan, että se vakiintuu mielen perustaksi. Jos henkilö onnistuu rakentamaan mielensä Gayatri-mantran päälle, on hänen elämänsä täynnä onnea ja iloa myös aivan tavallisen arjen sekä kyseiselle henkilölle määrätyn elämäntehtävän toteuttamisen keskellä.
Sana Gayatri tulee sanskritinkielen sanoista "Gayantam Triyate iti", joilla viitataan pyhän ihmisen pelastukseen sellaisista tilanteista, jotka voisivat johtaa hänen kuolevaisuuteensa. Toisin sanoen Gayatri-mantralla pyritään ikuiseen elämään sekä muistamaan Jumala ja luomistyö normaalin elämän aikana ja keskellä.
Mantran taustahahmo on jumalatar Gayatri, jota kutsutaan myös nimellä Veda-Mata eli "Veda-kirjojen äiti". Veda-kirjat ovat hindulaisia pyhiä kirjoja ja niihin kuuluvat Rig, Sama, Yajur sekä Atharva.
Gayatri-mantra koostuu kolmesta kahdeksantavuisesta rivistä, joten yhteensä se noudattaa 24-tavuista runomittaa. Tämän vuoksi tällaista runomittaa (tripadi) sanotaan Gayatri-mitaksi.
Alkuperäinen Gayatri-mantra sekä latinisaatio

Lausuntaohjeita on sivulla sanskrit.
Devanagari-kirjaimistolla:
IAST-latinisaatio:
Gayatri-mantran käännökset (suomeksi)

Suom. Klaus Karttunen
Runollisempi käännös kolmesta viimeisestä säkeestä:
Symboleita jäljittelevä käännös: Totuuden talo 2016
Rukousmuotoinen käännös: Totuuden talo 2016
Gratiini

Gratiini
Gratiini (ransk. gratin) on kuumassa uunissa tai grillissä nopeasti ruskistettu tai kuorrutettu (gratinoitu) liha-, kala- tai kasvisruoka, joka on ennen paistamista peitetty juustoraasteella, korppujauholla, kastikkeella tai vastaavalla päällysteellä.
Kasvisgratiinin aineksina voi olla esim. peruna, sipuli tai kukkakaali.
Saunalammi (Hämeenlinna, Parraskoski)

| Saunalammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°15′04″N, 24°57′51″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  Ritalinoja 
Järvinumero:  35.782.1.011
Mittaustietoja
Pinnankorkeus:  94 m  
Rantaviiva:  1,597 km  
Pinta-ala:  10,56 ha  
Saaria:  ei saaria 
 fiSaunalammi 
Saunalammi  on Kanta-Hämeessä Hämeenlinnassa  sijaitseva lampi.
Maantietoa

Lammen pinta-ala on 10,6 hehtaaria ja se on 650 metriä pitkä ja 250 metriä leveä. Lammella ei ole kartan mukaan saaria. Sen rantaviivan pituus on 1,6 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Kuohijärven alueeseen (35.782) se kuuluu. Lammen vedenpinnan korkeus on 94 metriä mpy.
Formula 3000

Formula 3000 -luokan auto vuonna 2003.
Formula 3000 (F3000) oli Formula-autojen luokka, jolla kilpailtiin eri sarjoissa.
Sarjoja olivat: FIA:n International Formula 3000, British Formula 3000 -sarja, Auto GP -sarjan alkuvaiheet (myös nimillä Italian Formula 3000, Euro Formula 3000 ja Euroseries 3000) ja japanilainen Super Formula -sarja (aiemmin Japanin Formula 3000 -sarja ja Formula Nippon -nimillä). Lisäksi International Formula Master -sarjaan on viitattu nimellä F3000 International Masters.
Gabriela Montero

Gabriela Montero (2007)
Gabriela Montero (s. 10. toukokuuta 1970 Caracas) on venezuelalaissyntyinen pianisti ja säveltäjä.
Montero aloitti pianotunneilla käymisen 4-vuotiaana Caracasissa Lyl Tiempon johdolla. 8-vuotiaana hän soitti ensimmäisen kerran orkesterin kanssa. Vuonna 1978 hän muutti Yhdysvaltoihin, jossa opiskeli Rosalina Sacksteinin ja Edna Golandskyn johdolla. Vuosina 1990–1993 Montero viimeisteli opintonsa Royal Academy of Musicissa Lontoossa opettajinaan Hamish Milne ja Andrzej Esterhazy. Hän osallistui myös András Schiffin ja Tamás Vásáryn pitämille mestarikursseille.
Montero sai vuonna 1995 kolmannen palkinnon 13. kansainvälisessä Frédéric Chopin -pianokilpailussa Varsovassa. Tämän jälkeen hän konsertoi eri puolilla Eurooppaa, Japanissa ja Taiwanissa. Vuonna 2001 Martha Argerich kutsui Monteron festivaaliesiintymistä varten Buenos Airesiin. Seuraavana vuonna Montero ja Argerich soittivat yhdessä Luganossa teoksia kahdelle pianolle. Montero on tullut tunnetuksi myös pianolla tekemistään improvisaatioista. Vuonna 2008 hän esiintyi Barack Obaman virkaanastujaisissa. Hän on saanut palkintoja monilla levytyksillään.
Muodollisen debyyttinsä säveltäjänä Montero teki sävelrunollaan Ex Patria, joka kuvasi Venezuelan ajautumista laittomuuteen, korruptioon ja väkivaltaan. Teoksen kantaesitti vuonna 2011 Academy of St. Martin in the Fields. Muihin Monteron teoksiin kuuluu Leipzigin Gewandhausissa kantaesitetty ensimmäinen konsertto pianolle, lisänimeltään "Latinalainen". Montero on saanut tunnustusta myös ihmisoikeuksien puolestapuhujana. Vuonna 2015 Amnesty International nimesi hänet kunniakonsulikseen.
Saunalammi (Orivesi)

| Saunalammi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°41′18″N, 24°23′54″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  Kartunsalmi 
Järvinumero:  35.741.1.013
Mittaustietoja
Pinnankorkeus:  84,3 m  
Rantaviiva:  1,965 km  
Pinta-ala:  7,508 ha  
Saaria:  ei saaria 
 fiSaunalammi 
Saunalammi  on Pirkanmaalla Orivedellä Pehulan kylän lähellä sijaitseva järvi.
Maantietoa

Järven pinta-ala on 7,5 hehtaaria ja se on 550 metriä pitkä ja 300 metriä leveä. Se on peltojen ympäröimä kapea järvi, joka on Venehjoen valuma-alueen pääuoman läpivirtausjärvi. Järvellä ei ole kartan mukaan saaria ja sen rantaviivan pituus on 2,0 kilometriä. Sen rannat ovat peltomaata. Järvi sijaitsee harvaan asutulla alueella ja sen itärannan lahdella sijaitsee maatila. Sinne tulee tie tulouoman ylttävältä valtatieltä 9. Pehulan kylä näkyy järvelle asti.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Oriselän alueeseen (35.741) se kuuluu. Järven vedenpinnan korkeus on 84,3 metriä mpy. Pääosa järveen tulevasta vedestä tulee Nihuanjoesta, joka alkaa viereisestä Nihuanjärvestä. Vesi poistuu kaakkoispäässä lyhyestä Kartunsalmesta. Vesireitti jatkuu Laahuksen kautta Myllyhautaan ja sitten Oriselkään. Saunalammin itäiseen lahteen laskee oja, jonka valuma-alueella sijaitsevat esimerkiksi Haapajärvi ja Sänkijärvi.
Saunalampi (Kouvola, Mooseksenmutka)

| Saunalampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Jaala)
Koordinaatit:  61°04′54″N, 26°20′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.12)
Laskuoja:  oja Ruonalampeen 
Järvinumero:  14.126.1.011
Mittaustietoja
Pinnankorkeus:  99,9 m  
Pituus:  120 m  
Leveys:  80 m  
Rantaviiva:  0,332 km  
Pinta-ala:  0,72 ha  
Saaria:  ei saaria 
 fiSaunalampi 
Saunalampi  on Kymenlaaksossa Kouvolan Jaalassa, Raajärvellä sijaitseva lampi.
Maantietoa

Lammen pinta-ala on 0,7 hehtaaria, se on 100 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 350 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Musta-Ruhmaksen valuma-alueeseen (14.126) se kuuluu. Lammen vedenpinnan korkeus on 99,9 metriä mpy.
Saunalammi (Mäntyharju, lounainen)

| Saunalammi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°23′47″N, 26°57′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Saunalammiin 
Järvinumero:  14.972.1.013
Mittaustietoja
Pinnankorkeus:  95,7 m  
Pituus:  340 m  
Leveys:  100 m  
Rantaviiva:  0,847 km  
Pinta-ala:  1,621 ha  
Saaria:  ei saaria 
 fiSaunalammi 
Saunalammi  on Etelä-Savossa Mäntyharjulla  Tainan lähellä sijaitseva lampi. Sen koillispuolella sijaitsee toinen Saunalammi.
Maantietoa

Lampi on 340 metriä pitkä, 100 metriä leveä, ja sen pinta-ala on 1,6 hehtaaria. Lammella ei ole kartan mukaan saaria.  Sen rantaviivan pituus on 850 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Lammen vedenpinnan korkeus on 95,7 metriä mpy.
Frigideira

Frigideira on lyömäsoitin. Se on metallista valmistettu paistinpannun muotoinen esine, joka on halkaisijaltaan noin 15 cm. Soitettaessa sitä lyödään metallitangolla. Frigideira on ääneltään kilisevä.
Frigideira on säestyssoitin. Sitä käytetään yleisesti muun muassa sambamusiikissa.
Glaukoomasuntti

Glaukoomasuntti on glaukooman hoidossa käytetty suntti, jonka avulla saadaan laskettua silmänsisäistä painetta (IOP, Intraocular Pressure).
Toimintaperiaate

Suntti ohittaa lävistämällä kammiokulman rakenteen ja ohjaa silmän etukammion nesteen pientä putkea pitkin sidekalvon alle, niin sanottuun blebiin. Nesteen poistuessa silmänsisäinen paine laskee.
Sunttimalleja

Glaukoomasuntteja on monia erilaisia. Alkuperäinen Molteno-suntti kehitettiin jo vuonna 1966, ja se on kehittynyt aikojen saatossa valtavasti. Baerveldt-suntti sekä Ahmed-suntti ovat myös satunnaisesti käytössä.
Indikaatiot

Suntti on hoitovaihtoehto silloin, kun potilas ei saa tarpeeksi hyötyä kammiokulman laserhoidosta tai lääkityksestä. Yleisiä suntin käyttötilanteita ovat mm.
Neovaskulaarinen glaukooma
Uveiitti -- akuutti tai krooninen silmän tulehdus.
Traumaattinen glaukooma.
Gemini

Gemini voi tarkoittaa jotakin seuraavista:
Kaksoset (lat. Gemini), tähtikuvio
Gemini, Yhdysvaltain avaruusohjelma
Gemini, vuonna 2019 kehitetty Internet-protokolla
Gemini, Macklemoren albumi
Gemini-palkinto, Kanadan parhaimmille televisiotuotannoille vuosittain jaettava palkinto
Holden Gemini, automalli
Isuzu Gemini, automalli.
Gemini, kielimalli
Gemini, samanniminen keskustelubotti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gemini”, voi hakea sivunnimihaulla, laajalla sivunnimihaulla tai tekstihaulla.
George Springer

George Springer vuonna 2016.
George Chelston Springer (s. 19. syyskuuta 1989 New Britain, Connecticut, Yhdysvallat) on yhdysvaltalainen baseballpelaaja. Hänen pelipaikkansa on ulkokentän keskellä.
Springer aloitti Major League -uransa huhtikuussa 2014 ja on koko ajan edustanut Houston Astrosia. Hän oli voittamassa MLB:n mestaruutta vuonna 2017 ja hänet valittiin tuolloin World Series -loppuottelusarjan arvokkaimmaksi pelaajaksi. American Leaguen tähdistöjoukkueeseen hänet valittiin vuosina 2017 ja 2018.
Gemena (kaupunki)

| Gemena |
| --- | --- |
 Gemena
 Koordinaatit: 3°15′N, 19°47′E 
Valtio:   Kongon demokraattinen tasavalta
Maakunta:  Etelä-Ubangi
Väkiluku (2004):  113 879
Aikavyöhyke:  UTC+1
Infobox OKVirheellinen NIMI-arvo: 
Gemena on Etelä-Ubangin maakunnan pääkaupunki Kongon demokraattisessa tasavallassa. Vuonna 2004 siellä oli noin 114 000 asukasta.
Gemena on maan luoteisosan suurin kaupunki, mutta silti koostuu lähinnä ryppäästä sorateitä ja hökkeleitä viidakossa. Se on pysähdyspaikka matkalla Keski-Afrikan tasavaltaan. Alueen väestö on erityisen köyhää.
Gemellae

Gemellae (lat.) voi viitata seuraaviin antiikin aikaisiin kaupunkeihin:
Gemellae, kaupunki Africa proconsulariksessa / Africa Byzacenassa
Gemellae, kaupunki Numidiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gemellae”, voi hakea sivunnimihaulla, laajalla sivunnimihaulla tai tekstihaulla.
Ganes (albumi)

| Ganes Ganes |
| --- | --- | --- |

Soundtrack-albumin tiedot
 Julkaistu: 26. syyskuuta 2007
 Tyylilaji: rock
 Kesto: 36.08
 Levy-yhtiö: Sony BMG
Ganes on samannimisen suomalaisen elokuvan soundtrack. Se julkaistiin 26. syyskuuta 2007.